Rhian Brewster jibqa' fir-radar ta' Sheffield United Għal dawn l-aħħar ġimgħat l-isem ta' Rhian Brewster sar wieħed popolari fis-suq tat-trasferimenti. Fil-fatt il-club mill-Premier League Ingliż, Sheffield United, huwa determinat li jiffirma lil dan il-player żagħżugħ li jilgħab bħala attakkant ma' Liverpool FC. Il-Blades qed joffru s-somma ta' €17-il miljun bir-Reds lqed jikkunsidraw serjament din l-offerta. Brewster jilgħab mat-team nazzjonali ta' Taħt il-21 sena tal-Ingilterra u ftit li xejn lagħab mar-Reds. Matul l-istaġun li għadda huwa kien misluf lil Swansea City fejn skorja 10 goals f'20 partita. Finalment huwa kien parti mit-team nazzjonali Ingliż ta' Taħt is-17-il sena li rebaħ it-Tazza tad-Dinja ta' din il-kategorija ftit tas-snin ilu.